שמואל ביקסון

שמואל ביקסון (27 בנובמבר 1926 - 28 בספטמבר 2018) היה אדריכל ישראלי. שמואל (מוליק) נולד ב-27 בנובמבר 1926 בשכונת כרם אברהם בירושלים, כבן בכור ליצחק (אייזיק) ובתיה (לבית גורדון), אנשי גדוד העבודה. בשנת 1928 עברה המשפחה לשכונת הפועלים ליד בית הכרם. המשפחה חיה בצריף, כמו שאר תושבי השכונה, עד לבניית בית האבן (הראשון בשכונה) בשנת 1932. בשנת 1930 הלך שמואל לגן הילדים בבית הוועד בבית הכרם ובשנת 1932 עלה לכתה א' בבית הספר בבית הכרם. במהלך לימודיו פגש במחנכים ומורים מאושיות החינוך והתרבות הישראלי: המחנכים בלהה יפה ודוד בנבנישתי, המורה לחשבון אברהם אבן-שושן והמורה לכימיה וביולוגיה ישעיהו ליבוביץ. בשנת 1937 הצטרף לתנועת מחנות העולים ובשנת 1940 הפך חבר בהגנה. ביקסון וחבריו התאמנו בירי באקדחים ובשימוש במכשירי קשר במרתף שמתחת לסמינר בית הכרם. בשנת 1944 סיים את לימודיו בבית הספר התיכון בבית הכרם ויצא עם חבריו ממחנות העולים להכשרה מגויסת בקיבוץ דפנה בגליל, ועזרה ליישוב חולתה בדייג באגם החולה. לאחר תקופת ההכשרה, התגייס ביקסון עם יתר המחלקה לפלמ"ח, לפלוגה ח' (אשר כונתה "חיות הערבה"). מחצית החודש עסקו בעבודה בקיבוץ בית הערבה בצפון ים המלח ומחצית החודש באימוני שדה. אחרי שנה, עברה ההכשרה לקיבוץ חפציבה, והתפלגה במפלגה ובהכשרה. המיעוט הירושלמי הצטרף להכשרת אפיקים. בשנים 46–1945 עזב את ההכשרה והתקבל ללימודי אומנות בבצלאל. בנוסף ללימודיו בבצלאל, למד פיסול בסטודיו של הפסל זאב בן-צבי ותולדות האמנות באוניברסיטה העברית בירושלים. ב-1947 התקבל ללימודי אדריכלות בטכניון בחיפה. כשלשה חודשים לאחר תחילת הלימודים פרצה מלחמת העצמאות. ביקסון גויס למערכה בגיוס הרזרבה של הפלמ"ח בטכניון והעברתם למעלה החמישה. פלגתו גויסה לשורות הגדוד השישי, שלחם בהגנה על השיירות לירושלים. כעבור זמן קצר, עבר קורס מכ"ים בג'וערה וחזר למלחמה בירושלים. ב-3 במאי 1948 נפצע בפיצוץ הדווידקה בהר הצופים. לאחר החלמה חזר לגדוד. ב-1949 שוחרר ביקסון מהצבא וחזר ללימודים בטכניון. ב-1951 סיים ביקסון את לימודיו והחל לעבוד במשרדם של האדריכלים שולמית ומיכאל נדלר בתל אביב. בעקבות מעורבותו הגדולה בפרויקט בו זכה המשרד בתחרות במקום הראשון לתכנון תיאטרון ירושלים, הפך לשותף במשרד (1958). ב-1970 זכה בפרס רוקח יחד עם שותפיו למשרד על תכנון בניין ספריית סוראסקי באוניברסיטת תל אביב. במסגרת המשרד היה ביקסון מעורב בתכנונם של עשרות פרויקטים, בעיקר מבני ציבור שהתאפיינו במונומנטליות ובעיצוב פלסטי. מבנה בולט נוסף בו מורגשת גישתו האדריכלית הוא בניין עיריית באר שבע. בשנת 2002 פרש מהמשרד ומתחום התכנון. ב-2013 נערכה בגלריה בבית האדריכל התערוכה "עבודת צוות" הסוקרת את עבודות המשרד בין השנים 1946–2010. שנתיים לאחר מכן נפתחה התערוכה מחדש במוזיאון בית אורי ורמי נחושתן. ב-2016 יצא לאור ספר מקיף המסכם את יצירתו של משרד האדריכלים "נדלר, נדלר, ביקסון, גיל" בעריכת צבי אלחייני ומיכאל יעקובסון. ב-2018 אצר יעקובסון את התערוכה "אסם הידע" שהוצגה באולם המבואה של ספריית סוראסקי והתמקדה באדריכלות הבניין ביובל להקמתה. את התערוכה ליווה פרסומו של ספר שגם אותו כתב יעקובסון. בשנת 1953 נישא לאביגיל (לבית גורביץ) ונולדו להם שלוש בנות ובן. ביקסון ניפטר ב-28 בספטמבר 2018. מרכז תרבות העמים לנוער, ירושלים, 1956 תיאטרון ירושלים, 1984-1958. "בית אלישבע", ירושלים, 1960. בית ספר בויאר, ירושלים, 1961 הספרייה המרכזית ע"ש ארן באוניברסיטת בן-גוריון בנגב, 1968 מרכז חינוך ליאו באק, חיפה, 1965. מוזיאון בית אורי ורמי נחושתן, אשדות יעקב איחוד (הרחבה), 1970 בנין הקרן לביטוח פועלי הבניין בירושלים, 1972 בית הספר להנדסאים 'אורט' בגבעת רם, ירושלים, 1978 שכ' קהילתית לדוגמה בקטמונים ירושלים, 1983 הספרייה למדעים מדויקים והנדסה באוניברסיטת תל אביב, 1983 מועדון הסגל בטכניון בחיפה, 1996 היכל המשפט בנצרת, 2000 בית הסטודנט והספרייה המרכזית במכללת ספיר, 2000 מרכז הספורט ע"ש לרנר באוניברסיטה העברית, הר הצופים, 2002 בית הספר התיכון ליד האקדמיה למוסיקה בגבעת רם ירושלים, 2003 הספרייה המרכזית ע"ש ארן בקמפוס באר שבע של אוניברסיטת בן-גוריון בנגב תיאטרון ירושלים מגדל תצפית ופיקוח בכפר הנוער מבואות ים ביקסון בביתו, 2014 מיכאל יעקובסון וערן תמיר-טוויל: עבודת צוות - העבודות של משרד נדלר-נדלר-ביקסון-גיל עם אלקון, 2010-1946, גלריית בית האדריכל, עמותת האדריכלים, קטלוג תערוכה, 2013. מיכאל יעקובסון וערן תמיר-טוויל: עבודת צוות - העבודות של משרד נדלר-נדלר-ביקסון-גיל עם אלקון, 2010-1946, מוזיאון בית אורי ורמי נחושתן, קטלוג תערוכה, 2014. צבי אלחייני ומיכאל יעקובסון: האדריכלות של נדלר-נדלר-ביקסון-גיל, 2010-1946, הוצאה עצמית, 2016 מיכאל יעקובסון: אסם הידע - אדריכלות הספרייה המרכזית ע"ש סוראסקי ביובל להקמתה, אוניברסיטת תל אביב, 2018 על עקרונות התכנון של בניין תיאטרון ירושלים, אתר תיאטרון ירושלים מיכאל יעקובסון, על אדריכלות הספריות האקדמיות באוניברסיטת תל אביב, 17.8.11, Xnet איתי כ"ץ: האדריכלים האידיאליסטים שבנו את המדינה זוכים לכבוד שמגיע להם, 5.8.13, Xnet אסתר זנדברג, 70 השנים הטובות של הפרויקט הישראלי, באתר הארץ, 10 ביולי 2013 מיכאל יעקובסון: סקירה של שתי שכונות מגורים בקטמונים בירושלים שתכנן המשרד, באתר 'חלון אחורי' 14.10.13 זיוה שטרנהל, מפעל ההצלה של הברוטליזם הישראלי, באתר הארץ, 4 במרץ 2014 מיכאל יעקובסון: סקירה אדריכלית מצולמת של בניין ספריית ארן, באתר 'חלון אחורי', 27 ביוני 2015 מיכאל יעקובסון: סקירה אדריכלית על בניין עיריית באר שבע, באתר 'חלון אחורי', 6 ביולי 2015 מיכאל יעקובסון, מכללת עזריאלי להנדסה בירושלים: קמפוס מחודש מוחק את ההיסטוריה, באתר Xnet‏, 21 במרץ 2016 מיכאל יעקובסון: סיבוב על הצעה שלא נבנתה לבניין מוזיאון תל אביב, באתר 'חלון אחורי', 26 באפריל 2016 מיכאל יעקובסון: סיבוב בשיכונים בשכונת טלביה רגע לפני הריסתם, באתר 'חלון אחורי', 2 בדצמבר 2017 מיכאל יעקובסון, הספרייה עטורת הפרסים הזכירה לספרנים דווקא את מחשכי השואה, באתר Xnet‏, 3 במאי 2018 מיכאל יעקובסון, מת האדריכל שמואל ביקסון, שתכנן את תיאטרון י-ם ובניין עיריית ב"ש, באתר Xnet‏, 30 בספטמבר 2018 מיכאל יעקובסון: סיבוב בבית אגד הנטוש, באתר 'חלון אחורי', 11 ביולי 2020